
ACTA APOSTOLICAR SEDIS 


COMMENTARIUM OFFICIALE 


AOTA PI PP. 


CHIROGRAPHUS 


IN CIVITATE VATICANA INSTITUTUM CARITATIS RELIGIONISQUH OPERIBUS TU- 
TANDIS CONDITUR. 


PIUS PP. XII 


Il Nostro Predecessore di venerata memoria Leone XIII, nell’intento 
di custodire ed amministrare i capitali delle fondazioni pie, costitui, dopo 
attento studio affidato ad alcuni Signori Cardinali, una Commissione 
Cardinalizia che assunse il nome di Commissione ad pias causas, per il 
funzionamento della quale in data 11 febbraio 1887 apprové un Rego- 
lamento, che rimase in vigore fino a quando, nel 10 agosto 1904, il No- 
stro Antecessore Pio X, di santa memoria, ritenne opportuno approvare 
un nuovo Regolamento. 

Nel 24 novembre del medesimo anno 1904 la Commissione ad pias 
causas prendeva il nome di Commissione Cardinalizia per le Opere di 
Religione, finché nel 1908, quando per la Costituzione Sapienti consilio 
passarono alla Sacra Congregazione del Concilio, per la competenza at- 
tribuitale dalla medesima Costituzione Pontificia, alcuni compiti fino 
allora esercitati dalla suddetta Commissione Cardinalizia, la Commis- 
sione stessa cessava di essere Cardinalizia per divenire Prelatizia. 

Sopravvenute esigenze amministrative indussero poi la Sacra Congre- 
gazione del Concilio, munita all’uopo di speciale mandato del venerato 
Nostro Predecessore Pio XI, ad approvare nel 10 febbraio 1934, in espe- 
rimento, uno Statuto per la Commissione Prelatizia Amministratrice 
delle Opere di Religione. 

Successivamente, e cioé nel 17 marzo 1941, il Signor Cardinale Pre- 
fetto della medesima Sacra Congregazione del Concilio Ci propose per 

l’approvazione, che Noi concedemmo, uno Statuto per 1’ Amministrazione 
delle Opere di Religione, nuovo nome assunto dalla Commissione anzi- 
detta. Con questo Statuto l’Amministrazione fu affidata ad una Commis- 
sione di Signori Cardinali. 

Una speciale adunanza di Signori Cardinali, tenutasi nel 18 gennaio 
del corrente anno 1942, ha poi espresso il ,voto che la ricordata Ammini- 
strazione delle Opere di Religione sia eretta in persona giuridica, allo 
scopo di dare ad essa un ordinamento pid rispondente alla necessita dei 
tempi e di far apparire ancor pil espressamente separata e distinta la 
responsabilita, che ognora la Santa Sede ha voluto nettamente disgiunta, 
dell’ Amministrazione anzidetta da quella degli Uffici della Santa Sede. 

Dopo matura considerazione avendo ritenuto di potere annuire a tale 
voto, abbiamo deciso di disporre, come con la Nostra Autorita dispo- 
niamo, quanto segue : 


I. E fondato ed eretto nella Citta del Vaticano l’Istituto per le 
Opere di Religione, il quale ha personalita giuridica ed assorbe 1’ Ammi- 
nistrazione delle Opere di Religione. 

II. Scopo dell’Istituto é di provvedere alla custodia e all’ammini- 
strazione di capitali (in titoli od in contanti) e di immobili, gli uni e gli 
altri trasferiti od affidati all’Istituto medesimo da persone fisiche o giu- 
ridiche e destinati ad opere di religione e di cristiana pieta. 

III. Le disposizioni dello Statuto per l’Amministrazione delle Opere 
di Religione, da Noi approvato nel 17 marzo 1941, rimangono in vigore 
e saranno applicate all’Istituto per le Opere di Religione, in quanto non 
siano in contrasto con il presente Nostro Chirografo e fino a quando non 
apparira opportuno di riformarle. 

La Commissione di Signori Cardinali, alla quale era affidata l’Am- — 
ministrazione delle Opere di Religione, assume la vigilanza dell’Istituto. 
L’Ufficio Amministrativo dell’ Amministrazione delle Opere di Religione 
diviene Ufficio Amministrativo dell’Istituto. 

IV. Per tutti gli effetti giuridici l’Istituto @ rappresentato con- 
giuntamente dal Signor Cardinale Presidente dell’Ufficio Amministra- 
tivo e da Monsignor Segretario dell’Ufficio medesimo. 

V. L’Istituto continuera ad usare, a titolo di locazione, degli uf- 
fici fin qui occupati dall’Amministrazione delle Opere di Religione, e 
stipulera all’uopo un contratto con l’Amministrazione dei Beni della 
Santa Sede. 


VI. Qualsiasi disposizione contraria al presente Nostro Chirografo 
é abrogata. 

VII. Il presente Nostro Chirografo sara pubblicato negli Acta Apo- 
stolicae Sedis. 
Dato dal Nostro Palazzo Apostolico Vaticano, il giorno 27 giugno 1942, 
quarto del Nostro Pontificato. 


PIUS PP. XII 


LITTERAE APOSTOLICAE 
I 


CONSOCIATIO MULIERUM ET PUELLARUM CATHOLICARUM PRO MISSIONIBUS, IN 
FFAFFENDORF-KOBLENZ DIOECESIS TREVIRENSIS, TITULO « PONTIFICIAB » DE- 
CORATUR. 

PIUS PP. XII 
Ad perpetuam rei memoriam, — Decessorum Nostrorum insistentes 
vestigiis, quae in orbe catholico sodalicia ob navitatem in religionis re- 
bus provehendis excellere videantur, ea consuevimus peculiaribus titu- 
lis privilegiisque locupletare, ut ea christifideles quo maiore fieri potest 
ardore ad se alliciant. Hoc ducti consilio annuendum censemus preci- 
bus Venerabilis Fratris Nostri Sanctae Romanae Ecclesiae Cardinalis 

Ostiensis atque Albanensis Episcopi, qui Nos rogat ut ad bonum decus- 

que promovendum Consociationis mulierum puellarumque catholicarum 

pro missionibus, quae iam intra Trevirensis dioecesis fines in « Pfaffen- 
dorf » prope Confluentes a pia foemina Catharina Schynse valde utiliter 
constituta est, nunc Consociationem eandem titulo Pontificiae honestare 
velimus. Quapropter praesentium Litterarum tenore, apostolica Nostra 
auctoritate perpetuumque in modum memoratam « Mulierum puellarum- 
que catholicarum pro missionibus Consociationem » titulo Pontificiae de- 
coramus, cum omnibus iuribus, honoribus privilegiisque quibus ceteri 
coetus hoc titulo cohonestati utuntur, fruuntur vel uti, frui possunt ac 
poterunt. Contrariis non obstantibus quibuslibet. Haec benigne largi- 
mur, statuimus, decernentes praesentes Litteras firmas, validas atque 
efficaces iugiter exstare ac permanere, suosque plenos atque integros ef- 
fectus sortiri et obtinere, enunciataeque Consociationi pro missionibus 
fovendis nunc et in posterum plenissime suffragari; sicque rite iudican- 
dum esse ac definiendum, irritumque ex nunc et inane fieri si quidquam 
secus, super his, a quovis, auctoritate qualibet, scienter sive ignoranter 
attentari contigerit. 

Datum Romae, apud Sanctum Petrum, sub anulo Piscatoris, die xx 
mensis Aprilis, an. MCMXXXXII, Pontificatus Nostri quarto. 


A. Card. MAGuionn, a Secretis Status. 

II 


BHATA MARIA VIRGO, SUB TITULO « DE URIBARRI », QUAD IN OPPIDO « DURANGO » 
VICTORIENSIS DIOECESIS VENERATUR, TOTIUS REGIONIS 
DURANGUENSIS PATRONA COELESTIS DECLARATUR. 


PIUS PP. XII 


Ad perpetuam rei memoriam. — Victoriensis dioecesis intra fines. 
in oppidi « Durango» nuncupati templo archipresbyterali, Imago quae- 
dam Beatae Mariae Virginis religiosissime colitur sub populari titulo 
« de Uribarri», quam tradunt iam saeculo decimo in pervetusto ducum 
Cantabriae castro, ac sequentibus Medii Aevi temporibus in parvo sa- 
cello, quod pietatis causa huic castro propinquum regionis incolae exstru- 
xerant, adservatam fuisse, Postea vero loco veteris aedificii, quod parvi- 
tatem ob suam plane insufficiens erat ad numerum christifidelium con- 
tinendum, qui illuc turmatim confluebant praesentem thaumaturgae Vir- 
ginis opem imploraturi, hodiernum templum oppidanorum ac Municipii 
cura exaedificatum est, quod dein, belli hispanici causa, labefactatum 
ignique vastatum Duranguenses illico instaurare ac magnifice complere 
voluerunt, ita ut nunc venerandam Beatissimae Virginis ab Uribarri 
Imaginem, in pristinam dignitatem denuo restitutam, christifideles si- 
cut antea invisere ac venerari queant. Constat enim popularium loci non 
modo in patria sed in America quoque degentium in Deiparam ardorem 
adeo auctum esse, ut nullus sit Duranguensis qui non deferat peculiares 
Eidem reverentiae cultusque significationes Eandemque apud Deum va- 
lidissimam protectricem invocet, Itaque cum Venerabilis Frater Episco- 
pus titulo Siandensis, Apostolicus Victoriensis Dioecesis Administrator, | 
tum nomine proprio tum cleri populique oppidi « Durango» nuncupati 
et finitimae regionis archipresbyteralis, Nos enixe postulet ut memoratam 
Beatissimam Virginem de « Uribarri» peculiarem ipsius oppidi apud 
Deum Patronam constituere dignemur, Nos ad magis magisque in dies 
fovendam atque augendam populi venerationem pietatemque erga Dei- 
param sub titulo memorato excultam, huiusmodi precibus ultro libenter- 
que annuendum censemus. Audito igitur Venerabili Fratre Nostro San- 
ctae Romanae Ecclesiae Cardinali Episcopo Praenestino, Sacrae Rituum 
Congregationis Praefecto, ex certa scientia ac matura deliberatione No- 
stris deque Apostolicae Nostrae potestatis plenitudine, praesentium Lit- 
terarum tenore perpetuumque in modum, Beatissimam Virginem Mariam 
sub enunciato titulo de « Uribarri» praecipuam apud Deum Patronam 

oppidi « Durango» nuncupati ac finitimae archipresbyteralis regionis 
declaramus et constituimus, omnibus et singulis liturgicis privilegiis at- 
que honorificentiis adiectis, quae praecipuis locorum Patronis coelesti- 
bus competunt; itemque decernimus ut in perpetuum die decima quinta 
mensis Augusti Festum patronale quotannis celebretur. Praeterea cum 
ipse Praesul Victoriensis dioecesis Administrator, vota quoque tum sua 
tum cleri, magistratuum populique Duranguensis Nobis proponens, a 
Nobis etiam efflagitaverit ut Imaginem eandem corona Nomine Nostro 
redimiri decerneremus, Nos, cum pulcherrima hac uti opportunitate ve- 
limus, optatis huiusmodi pariter benigne annuentes, apostolica Nostra 
auctoritate, harum Litterarum vi, ipsi Venerabili Fratri Episcopo titulo 
Siandensi, Victoriensis dioecesis Apostolico Administratori, eas partes 
committimus ut Imaginem Beatissimae Mariae Virginis « de Uribarri » 
in archipresbyterali templo Duranguensis servatam, per se ipsum vel 
per ecclesiasticum virum in dignitate constitutum et ab eodem deputan- 
dum, post sollemnia Missarum, iuxta ritum formulamque praescripta, 
die ab eodem statuendo, aureo diademate, nomine atque auctoritate No- 
stris, sollemniter redimiat. Contrariis non obstantibus quibuslibet. Haec 
concedimus, largimur, decernentes praesentes Litteras firmas, validas 
atque efficaces iugiter exstare ac permanere, suosque plenos atque inte- 
gros effectus sortiri et obtinere; illisque ad quos spectant, sive spectare 
poterunt, plenissime suffragari; sicque rite iudicandum esse ac definien- 
dum; irritumque ex nunc et inane fieri si quidquam secus, super his, a 
quovis, auctoritate qualibet scienter sive ignoranter attentari contigerit. 

Datum Romae, apud Sanctum Petrum, sub anulo Piscatoris, die 1 
m. Maii, an. MCMxXxxxXII, Pontificatus Nostri quarto. 


A. Card. MaGuions, a Secretis Status. 


BEATA MARIA VIRGO IMMACULATA VICARIATUS CASTRENSIS FORDERATARUM AME- 
RICAB SEPTEMTRIONALIS CIVITATUM PATRONA COBLESTIS ELIGITUR. 


PIUS PP. XII 


Ad perpetuam rei memoriam. — Exponendum Nobis nuper curavit 
Venerabilis Frater Neo-Eboracensium hodiernus Archiepiscopus, qui 
etiam Vicarii Castrensis in Foederatis Americae Septemtrionalis Civi- 
tatibus munere fungitur, sibi admodum esse in votis ad pietatem religio- 

nemque catholicorum militum Exercitus earundem Civitatum augendam, 
ut peculiaris eisdem coelestis constituatur Patronus, quo spirituali eo- 
rundem militum bono opportunius quoque consulatur. Apostolico vero 
Nos exardescentes studio, cum ex ipsa institutione uberrimi religionis 
fructus colligi reapse possint validumque praeterea in continentibus suae 
vitae periculis milites iidem subsidium excipere, precibus memoratis, 
quos amplissimis quoque Noster in Civitatibus Americae Septemtrionalis 
Foederatis Delegatus Apostolicus suis commendationibus auget, nunc 
annuendum ultro libenterque censemus. Conlatis itaque consiliis cum 
Venerabili Fratre Nostro Sanctae Romanae Ecclesiae Cardinali Epi- 
scopo Praenestino, Sacrae Rituum Congregationis Praefecto, ex certa 
scientia ac matura deliberatione Nostris deque Apostolicae Nostrae po- 
testatis plenitudine, praesentium Litterarum tenore perpetuumque in 
modum, Beatissimam Virginem Immaculatam memorati Vicariatus Ca- 
strensis coelestem apud Deum Patronam declaramus et constituimus, om- 
nibus adiectis privilegiis iuribusque, quae huiusmodi Patronatus pro- 
pria sunt. Contrariis non obstantibus quibuslibet. Haec vero quae mi- 
nime dubitamus quin eodem Vicario Castrensi auspice in spirituale 
catholicorum militum memoratae regionis emolumentum plane benever- 
tant edicimus, decernentes praesentes Litteras firmas, validas atque ef- 
ficaces semper exstare ac permanere, suosque plenos atque integros ef- 
fectus sortiri et obtinere, illisque ad quos pertinent, sive pertinere pote- 
runt, plenissime suffragari; sicque rite iudicandum esse ac definiendum, 
irritumque ex nunc et inane fieri si quidquam secus, super his, a quovis, 
auctoritate qualibet, scienter sive ignoranter attentari contigerit. 

Datum Romae, apud Sanctum Petrum, sub anulo Piscatoris, die viI 
m. Maii, an. MCMxXxxxII, Pontificatus Nostri quarto. 


A. Card. MaGcuions, a Secretis Status. 


IV 


BEATA MARIA VIRGO « CONSOLATA » TAURINENSIS CIVITATIS PRABCIPUA PATRONA 
COBLESTIS PROCLAMATOUR. 


PIUS PP. XII 


Ad perpetuam rei memoriam. — Expedit ut christifidelium erga Bea- 
tissimam Virginem Mariam ubique cultui ac devotioni opportune provi- 
deatur; Deiparae sane e materno gremio quasi e fonte perenni innume- 
rabiles emanant in plebem christianam gratiae; ideoque, hoc ducti con- 

silio, benigne excipienda censemus vota Taurinensium, qui, iam inde ab 
Aevo Medio Beatae Virginis « Consolatae » patrocinio suffulti, Eandem 
tanquam peculiarem suorum ipsorum Patronam firme semper ardenter- 
que retinuerunt. Ad Nos revera Sanctae Romanae Ecclesiae Cardinalis 
Taurinensium Archiepiscopus refert, — quod et omnibus notum est — 
Augustae Taurinorum antiquum Virginis Consolatae Sanctuarium plu- 
ries per saecula magnifice renovatum ampliatumque esse ut religioso 
civium amori satius responderet; additque ipse Purpuratus Pater adeo 
animorum pietatem, postremis hisce praecipue temporibus, auctam esse, 
ut nulla sit in urbe domus, quae Consolatae Imagine careat, Taurinensis 
fere nulla familia quae Eidem non deferat peculiares suae deferentiae 
cultusque significationes, die praesertim Sabbati Magnae urbis Dominae 
devote dicato, cum eo ipso die cuiusvis ordinis cives turmatim ad San- 
ctuarium devote confluant vel opem Virginis imploraturi, vel grates 
Eidem accepta ob beneficia habituri. At non modo popularium fides in 
Consolatam praeteritis temporibus floruit hodieque summopere floret, 
sed Domus quoque e Sabaudia reges, principes, ducesque singulari cultu 
Deiparam sub ipso titulo prosecuti sunt, ita ut Eadem ipsiusmet Domus 
Statuumque Sabaudiae publicis etiam decretis habita sit Patrona, quam 
pari nomine in civitate sua Decurionum Coetus Taurinensis saeculo de- 
cimo octavo ineunte elegerant. Itaque cum nunc clerus populusque nobi- 
lissimae urbis memoratae omnino quidem exoptent ut etiam a Nobis pu- 
blice sollemniterque coelestis Patronatus huiusmodi tandem agnoscatur ; 
suffragiisque amplissimis suis Sanctae Romanae Ecclesiae Cardinalis 
Taurinensium Archiepiscopus eadem vota augeat; Nos, audito quoque 
Venerabili Fratre Nostro Sanctae Romanae Ecclesiae Cardinali Praene- 
stino Episcopo Sacrae Rituum Congregationis Praefecto, ex certa scien- 
tia ac matura deliberatione Nostris deque Apostolicae Nostrae potestatis 
plenitudine, praesentium Litterarum tenore perpetuumque in modum, 
Beatissimam Virginem Mariam vulgo « Consolatam » nuncupatam civi- 
tatis Taurinensis coelestem apud Deum Patronam praecipuam constitui- 
mus et confirmamus, iuribus omnibus privilegiisque adiectis liturgicis, 
quae huiusmodi coelestis Patronatus propria sunt. Haec benigne largi- 
mur, cum dubium quidem non sit Nobis quin magni momenti fructus 
pro spirituali ac temporali omnium Augustae Taurinorum degentium 
bono sint inde exspectandi; decernentes praesentes Litteras firmas, va- 
lidas atque efficaces iugiter exstare ac permanere; suosque plenos atque 
integros effectus sortiri et obtinere; illisque ad quos spectant, sive spe- 
ctare poterunt, nunc et in posterum plenissime suffragari; sicque rite 
iudicandum esse ac definiendum; irritumque ex nunc et inane fieri si 

quidquam secus, super his, a quovis auctoritate qualibet scienter sive 
ignoranter contigerit attentari. Contrariis non obstantibus quibuslibet. 

Datum Romae, apud Sanctum Petrum, sub anulo Piscatoris, die xx 
m. Maii, an. MCMXxxXxII, Pontificatus Nostri quarto. 


A. Card. MAGLIONE, a Secretis Status. 


EPISTULAE 
I 


AD EMOS PP. DD. CARDINALES ATQUE EXCMOS DD. ARCHIEPISCOPOS ET EPISCO- 
POS HISPANTAB. 


PIUS PP. XII 


Dilecti Filii Nostri ac Venerabiles Fratres, salutem et Apostolicam 
Benedictionem. — Intimo gaudio audivimus, Dilecti Filii Nostri ac Ve- 
nerabiles Fratres, vos sollerter in id animum intendere ut Disciplinae 
Regulae Studiorumque Ratio, quas Episcoporum Coetus ad hoe dele- 
ctus, diligenter commentatis Apostolicae Sedis hac de re documentis, 
nuper accurate naviterque digessit, in Seminariis vestris ad effectum 
adducantur, petita prius per Sacram Congregationem Seminariis et Stu- 
diorum Universitatibus praepositam confirmatione Nostra. Quod quidem 
consilium et luculenter probat pastoralem vestram sollicitudinem in bo- 
num gregis vobis a Deo concrediti, et sincerum iterum patefacit obse- 
quium, quo votis optatisque Apostolicae Sedis obsecundatis, ut, dum 
curas laboresque vestros ad bonos Christi milites fingendos comparan- 
dosque referatis, eorum Pastorum decora qui Hispaniae Ecclesiam per 
longum aevi spatium collustrarunt, per vos perpetua maneant ac vigeant. 

Semper enim, una cum clarissimis Conciliorum Hispanorum patri- 
bus atque eorum successoribus Episcopis, nobilissimi floruerunt sacer- 
dotes, illorum doctrina exemplisque exculti, pietatis virtute scientiaeque 
nitore summopere laudabiles; qui quidem sal atque lux fuerunt hispani 
populi cui Deus, donorum omnium largitor, singulare munus concredidit 
per plura saecula fidei religionisque defensorem fieri eamdemque Evan- 
gelio novis gentibus praeconem; quod profecto divinam fuisse opinamur 
mercedem fidelitatis perpetuae iugiter a fidelibus clero suo praestitae. 
Neque temere credimus idcirco accidisse, ob catholicam nempe fidem in- 
tegram incorruptamque tum a clero tum a populo hispanico servatam, 
ut Divina Providentia duos illos Ordines Religiosorum virorum istic su- 
scitarit, qui sacrae doctrinae provehendae fideique ab omnimodis impu- 


Acta Pii Pp. XII 225 


gnationibus vindicandae validissimam conferrent opem, Ordinem dici- 
mus Fratrum Praedicatorum et Societatem Iesu; utque, exturbatis alibi 
divinarum rerum studiis, ob grassantes ac saevientes errores, asylum ac 
refugium iisdem studiis apud vestram gentem paraverit. 

Namque Hispaniae Episcopi simul ac Sacrosancta Tridentina Syno- 
dus Seminaria condenda esse decrevit, quibus, ex novarum rerum tem- 
porumque adiunctis, ratione ac methodo quam aptissimis sacerdotes com- 
pararentur tum litterarum disciplinarumque ornamentis, tum virtutum 
laude egregii atque excellentes, nullis pepercerunt laboribus — supe- 
ratis etiam non paucis nec levibus difficultatibus — ut decretum eius- 
modi ad effectum salubriter deducerent, atque adeo in sua quisque dioe- 
cesi Seminarium Conciliare conderent. 

Longum est omnes commemorare, tamen praetermittenda non sunt ve- 
neranda nomina sancti Toribii a Mogrovejo atque Beatorum Ioannis de 
Ribera et Antonii Mariae Claret Episcoporum, quos Ecclesia Sanctorum 
vel Beatorum Coelitum honoribus auxit, nec non — inter innumeros 
sacrorum alumnos, quos Tridentina Seminaria educarunt — Sancti Io- 
sephi Oriol, sanctitatis et sacerdotalis apostolatus praeclarissimi, atque 
Iacobi Balmes, virtute et scientia maxime nobilis, qui apologeticae quae 
dicitur disciplinae viam primus aperuit gloriosam. 

Atque in Seminariorum alumnis illos quoque memorare libet, qui po- 
stea nostrae huius aetatis Episcopi ac Sacerdotes, insigne fuerunt Eccle- 
siae et Civitatis decus, quique catholicos hispanos tam in fide fortes 
reddiderunt, ut teterrimam huius temporis contra sanctissimum Christi 
Nomen insectationem irruentem superare valuerint, ac mirabile mundo 
praebuerint fortitudinis mansuetudinisque exemplum, ponentes etiam 
animam suam in confessione fidei, caritate pro fratribus urgente animum. 

Quorum sacrificium, ex Dei amore oblatum, fructus iam affert uber- 
rimos, cum eorum sanguis, haud aliter ac sanguis priscorum martyrum, 
innumeras animas Deo concilians, semen fiat sanctarum vocationum ad 
ecclesiasticos capessendos ordines. Quae quidem vocationes testantur fi- 
dem, nequidquam horrenda insectatione vexatam vel tentatam, fermen- 
tum fieri quo, christiano nomine in vestra Natione iterum instaurato, 
vita omnium conformetur ac dirigatur ad munus quod Divinae Provi- 
dentiae nutu, viribus collatis cum ceteris Nationibus mutua pace et con- 
cordia, Hispania susceperit implendum. 

Ipse « Dominus messis » mittet utique vobis, Dilecti Filii Nostri ac 
Venerabiles Fratres, adulescentulos qui, a vobis comparati atque insti- 
tuti, vastatae vineae suae boni evadant operarii ex optatis Iesu Christi 
Eiusque Ecclesiae Sanctae. 

Qua de causa, Nos in comperto habentes vestrum, quo Seminaria pro- 
sequimini, fervens studium, in magna spe sumus vos dilectis hisce adu- 
lescentibus, paterno animo exceptis, institutionem esse impertituros con- 
sentaneam et quam maxime hodiernis fidelium necessitatibus accommo- 
datam; dum vobis cordi erit eorum animos ea pietate imbuere, quae ad 
omnia utilis sit, quaeque eos moneat de sanctissimis clericorum officiis, 
atque imitatores constituat Iesu Christi, cuius et ministri erunt et, ar- 
cana quadam societatis necessitudine, amici. 

Etenim si ab omni sacerdote id procul dubio requiritur ut videatur 
ac reapse sit « perfectus homo Dei ad omne bonum opus instructus » 
(II Tim. 3, 17), eo vel magis hoc est ab Hispaniae sacerdotibus expo- 
stulandum, utpote ab adiutoribus vestris non in Sacramentis dumtaxat 
administrandis, sed in caritatis operibus potissimum exercendis, quae 
Ecclesia tanquam ius et officium sibimet ipsi proprium iure vindicat, 
ut per suos administros dolores consolando levet, amara leniat vulnera, 
duram soletur inopiam egestatemque: utque sollertem operam praestet 
ad pacandos animos, ad fideles confortandos, ad revocandos denique in 
maternos suos amplexus omnes, quotquot sive falsis opinionibus et er- 
roribus circumventi sive imbecillitate ac infirmitate oppressi, ab ea re- 
cesserint. 

Itaque necesse est ut quilibet sacerdos, deposita quavis saeculi solli- 
citudine remotoque omnino partium factionumque studio atque intestina 
discidia penitus adhorrens, fieri nitatur « bonus miles Christi... non im- 
plicans se negotiis saecularibus, ut placeat cui se probavit» (II Tim. 
6, 34), sibi et doctrinae attendat ut sectans « iustitiam, pietatem, cari- 
tatem, patientiam, mansuetudinem» (I Tim. 6, 11), «in omnibus se- 
metipsum praebeat exemplum bonorum operum, in integritate, in gra- 
vitate... ut is qui ex adverso est vereatur nihil habens malum dicere de 
nobis» (Tit. 2, 7-8). 

Ad haec omnia assequenda plurimum profecto conferent Discipli- 
nae Regulae, vestris Seminariis datae, quas peculiaribus illorum neces- 
sitatibus et condicionibus aptiores fieri vestri erit pastoralis muneris. 

Instructis vero ad pietatem et virtutem alumnis, opus est ut ea eru- 
ditio in disciplinis litterisque ab iisdem comparetur, qua postea effica- 
citer ac fructuose sacro ministerio apud omnes civium ordines fungi va- 
leant, quandoquidem oportet ut sacerdos non modo sacram doctrinam 
undequaque calleat, sed ea quoque non ignoret, quae generatim ac in 
universum exculti suae nationis homines norunt, quibus quidem suo ip- 
sorum loquendi modo facile utens ac congrua mentibus eorum atque ca- 
ptui idonea edisserens, fidei cibum porrigat, semper tamen se praebens 

«bonum ministrum Christi enutritum verbis fidei et bonae doctrinae » 
(I Tim. 4, 6), « recte tractantem verbum veritatis » (II Tim. 2, 15). 

Ad id haec Studiorum Ratio spectat, maximo procul dubio futura 
vobis adiumento; quam tamen non ut exemplar undique absolutum, sed 
ut augendum in dies et perficiendum suscipietis, praesertim in littera- 
rum disciplinarumque studiis, simul ac temporum adiuncta id postula- 
verint, ratione etiam habita eorum quae Civitas in suis scholis instan- 
randa vel immutanda cernsuerit. 

Arduum sane opus esse, quod aggredimini, Nos minime latet : Deum 
igitur enixe precamur qui vobis actuose volentibus adsit; atque lumen 
gratiae suae vobis impertitus, tum Moderatores et Magistros vere ido- 
neos atque iuvenes in Ecclesiae spem succrescentes praestet, tum fideles 
permoveat ut generoso animo ac munifica manu opem auxiliumque vo- 
bis praebeant ad ea omnia, quae tanto operi moliendo sive pro aedifi- 
candis aedibus sive pro instruendis alumnis omnino sint necessaria. 

In quo vobis erit firmissimo efficacissimoque subsidio Opus Ecclesia- 
sticarum Vocationum, in pluribus Dioecesibus iam conditum, — utinam 
quam primum in omnibus! — quo edocti fideles quam excelsum sit Sa- 
cerdotium Catholicum, quam necessarium agnoscent; itemque animad- 
vertent qua urgeantur necessitate, utpote Christi Corporis Mystici mem- 
bra, curas cogitationesque non modo, sed perseverantes etiam preces cor- 
rogatamque stipem in id conferendi, ut Ecclesia bonos intercessores apud 
Deum et Patrem populo ipsi dare queat. 

Actioni vero Catholicae, quae tam impenso studio sanctissimum Opus 
hoc fovet, volumus sensus grati animi Nostri patefieri, simulque ipsam 
instantissime exhortari et excitare ut nullo non tempore incrementum 
progressionemque huius Nobis acceptissimi Operis semper sibi cordi quam 
maxime esse velit. 

Nunc denique Nos iuvat magnam animi Nostri spem Nostraeque fidu- 
ciae vota idcirco palam facere ut nimirum summus Nationis Hispanicae 
Moderator eiusque Consiliarii et Administri, qui de prosperitate et pro- 
fectu suae gentis solliciti, pro clero educando adiutricem manum libenter 
ultroque iam apposuere, etiam in posterum in hanc rem operam prae- 
stent admodum laudabilem, cum probe noverint in bonum popuii semper 
cedere et ad eius vitae cultum augendum, ad mores recte conformandos 
atque ad doctrinae instituta elevanda et amplificanda, quidquid iidem 
pro maxima ipsis potestate facta, ad hunc finem facilius assequendum, 
Ecclesiae benevole tribuerint. 

Interea vero id unum superest, Dilecti Filii Nostri ac Venerabiles 
Fratres, ut ferventissimo animo effusis ad Deum precibus, Nostrorum 

vestrorumque optatorum pignus et auspicium tum vobis singulis, tum 
Sacerdotibus vestris, Seminariorum alumnis ac fidelibus universis, ve- 
strae curae concreditis, Apostolicam Benedictionem peramanter in Do- 
mino impertiamur. 

Datum Romae, apud S. Petrum, die xx1x mensis Lunii, in festo Ss. Apo- 
stolorum Petri et Pauli, anno McMXLI, Pontificatus Nostri tertio. 


PIUS PP. XII 


II 


AD REVMUM P. WLODIMIRUM LEDOCHOWSK1, GENERALBM SOCIETATIS IESU 
PRAEPOSITUM ATQUE AD MODERATORES ET ALUMNOS PONTIFICII SHMINARII 
STUDIORUMQUE UNIVERSITATIS COMILLENSIS : OB DENA LUSTRA AB BODEM 


SEMINARIO CONDITO. 
PIUS PP. XII 


Dilecti Filii, salutem et Apostolicam Benedictionem. — Denis trans- 
actis lustris, postquam ex munifica nobilissimae familiae largitate De- 
cessor Noster fel. rec. Leo XIII Pontificium Seminarium apud Comillas 
condidit, est profecto cur non modo sacrorum alumni, qui inibi rite in- 
stituuntur, non modo inclita Societas Iesu, cuius prudenti sapientique 
regimini hoc studiorum domicilium demandatum est, sed Hispaniae etiam 
Episcopi populusque universus, eiusmodi faustitatem commemorantes, 
immortales Deo grates agant ob tot tantaque inde orta beneficia. Etenim, 
quamvis interdum, per emensum hoc annorum spatium, ob rerum angu- 
stias difficultatesque non paucas pacificus vitae cursus Instituti huius 
vel retardaretur, vel quasi interciperetur — quod quidem ob gravissi- 
mam praesertim eversionem accidit, qua nobilissima Hispanorum Natio 
paucis abhinc annis conflictata est — nihilo secius ita bonarum artium 
sacrarumque disciplinarum studium, una cum sedulo virtutis cultu, in 
iuvenum animis effloruit ac viguit, ut ex Comillensi Universitate lectis- 
simorum sacerdotum agmina proficiscerentur, qui vel in propria quisque 
Dioecesi, vel apud exteras regiones uberi cum fructu demandata sibi mu- 
nia obirent. Quibus quidem in sacerdotalibus obeundis muneribus non- 
nulli ita virtute, scientia, prudentique agendarum rerum usu sese com- 
probarunt, ut digni haberentur, qui Episcopali augerentur dignitate; 
atque interdum etiam, Romanae purpurae maiestate decorati, in Sacrum 
Ecclesiae Collegium cooptarentur. Nec defuere qui a catholici nominis 
osoribus iniuste hostiliterque habiti, invicto animo insectationem eius- 
modi perpeterentur; ac christifidelibus in exemplum praestantes, tam 
mordicus Iesu Christi fidem retinerent, tam strenue Catholicae Ecclesiae 

iura defenderent, ut suum potius sanguinem profunderent, quam susce- 
ptam sanctissimam causam vel proderent, vel derelinquerent. Quae om- 
nia si Pontificii huius Seminarii alumni moderatoresque grato erga Deum 
animo repetunt atque perpendunt, ii profecto non modo ex hac celebra- 
tione habent quare superno afficiantur gaudio, sed cur etiam laeta fau- 
staque auspicia sumant, quibus ad maiora usque in Dei gloriam exan- 
tlanda animentur atque excitentur. In sacras omnes disciplinas rite tra- 
dendas riteve addiscendas, in errores omne genus, qui cotidie fucati 
veritatis specie renascuntur, refellendos profligandosque, in sacrosancta 
denique Ecclesiae iura pro viribus tuenda, alacri voluntate seduloque 
studio incumbant. Ac quandoquidem Comillense Institutum nomine et 
re Pontificium est, idcirco illud omnes peculiari modo sibi creditum of- 
ficium habeant, quidquid nempe de fide ac moribus Apostolica haec Se- 
des doceat, moneat, iubeat, id omne dedito obedientique animo accipere, 
ac ceteris etiam, aptiore quo detur modo, illustrare ac commendare. At 
si opus omnino est ut sacrorum alumni recta sanaque doctrina valeant 
ac praestent, multo quidem magis necesse est, ut virtute sanctitateque 
eniteant, qua dempta, inflat scientia, non aedificat. Quamvis igitur per- 
noscamus — idque magno Nobis solacio sit — ad utramque rem asse- 
quendam actuose allaborare ac contendere Comillensis Universitatis di- 
scipulos, cupimus tamen eos paterno adhortari animo ut, sapienti prae- 
ceptorum suorum magisterio ac regimine ducti, non tantum ad sacra 
capessenda munia doctrina cotidie altiore conformentur, sed virtuti po- 
tissimum, imprimisque pietati, tam impensa exercitatione assuescant, 
ut ad eam non tam instituti, quam veluti nati videantur. Ita profecto 
fiet ut Episcopi, qui eos in suam Dioecesim aliquando excipient, ex eo- 
rum sibi praestita navitate suum cuiusque pastorale munus sentiant 
multo esse ad gerendum facilius, ad utilitatem uberius. In praesens au- 
tem, dilecti Filii, antequam scribendi finem facimus, placet Nobis, hanc 
opportunitatem nactis, iura omnia ac privilegia, quae Decessores No- 
stri — ac nominatim Leo XIII per Apostolicas Litteras Sempiternam 
dominici gregis d. d. xvi mensis Decembris, anno MDCCCLXXxx — Co- 
millensi Seminario studiorumque Universitati concessere, Apostolica au- 
ctoritate Nostra confirmare. Ac caelestium interea gratiarum auspicem, 
peculiarisque benevolentiae Nostrae testem, cum tibi, dilecte Fili, tum 
singulis universis eiusdem Seminarii moderatoribus et alumnis Aposto- 
licam Benedictionem amantissime in Domino impertimus, 

Datum Romae, apud S. Petrum, die v mensis Maii, anno MDCCCCXXXXII, 


Pontificatus Nostri quarto. 


PIUS PP. XII 

ACTA SS. CONGREGATIONUM 


SACRA CONGREGATIO CONSISTORIALIS 


I 


S. MARIAE MONTIS OLIVETI MAIORIS 


DECRETUM 


DE REGIMINE ABBATIAB « NULLIUS » S. MARIAB MONTIS OLIVETI MAIORIS 


Abbatia nullius 8S, Mariae Montis Oliveti Maioris nuncupata, cum 
saltem tribus paroeciis haud constet, iure singulari, ad normam can. 319, 
§ 2 Codicis Iuris Canonici, regitur, quod Apostolica Constitutione Cre - 
dita divinitus a f. r. Clemente XIIT die 18 Tanuarii 1765 data continetur. 

Quum vero eiusdem normae minus cum iuris canonici dispositionibus 
concordent, neque omnia caveant quae ad ecclesiasticum regimen, di- 
sciplinam et administrationem attinent, Ssmus Dominus Noster Pius 
Div. Prov. Pp. XII benigne statuit, praesenti Consistoriali Decreto, ut 
pro eadem Abbatia nullius leges vigentis Codicis I. C., congrua congruis 
referendo, applicentur; abrogatis proinde memoratae Constitutionis prae- 
scriptis, quatenus a iure communi discrepent. Contrariis quibuscumque 
non obstantibus. 

Datum Romae, ex Aedibus S. C. Consistorialis, die 17 Ianuarii 1942. 


Fr. R. C. Card, Rosst, a Secretis. 
L.  S. 
V. Santoro, Adsessor. 


* 


Sacra Congregatio Consistorialis 931 


II 
LABACENSIS er TERGESTINAE 


DECRETUM 


DP FINIBUS 


Quum in Constitutione Apostolica Quo Christifideles facilius diei 10 
Februarii a. 1933, qua novi fines statuti sunt inter dioeceses Labacen- 
sem et Gurcensem ex una parte et Utinensem, Goritiensem et Tergesti- 
nam ex altera parte, iuxta fines politicos Italiae, nulla mentio facta sit 
quorumdam pagorum qui ad paroeciam Planina dioecesis Labacensis 
pertinebant, dubium aliquod exortum est num ipsi ad dioecesim Terge- 
stinam, a qua hactenus administrati sunt, pertinerent. 

Quapropter Ssmus Dominus Noster Pius Divina Providentia Pp. XII, 
praesenti Consistoriali Decreto, declarat et quatenus opus sit confir- 
mat Hcclesiam filialem pagi Planiska gora, atque pagos Vrhu Grmade 
apud Gréarevec et Colmisario dismembrata esse a paroecia Planinu 
dioecesis Labacensis et aggregata paroeciae Studeno dioecesis Tergesti- 
nae; necnon pagos Caccia (Kacjavas), Vrh, S. Canziano, Malni, Debeli 
Kamen atque stationes viae ferreae vel militares iuxta vias Postwmia- 
Caccia et Postumia-Debeli Kamen intra fines politicos Italiae, separata 
esse a praedicta paroecia Planina et attributa paroeciae Postwmia dioe- 
cesis Tergestinae. 

Contrariis quibuscumque non obstantibus. 

Datum Romae, ex Aedibus S. C. Consistorialis, die 18 Aprilis 1942. 


Fr. R. C. Card. Rossi, a Secretis. 
L.  S. 


V. Santoro, Adsessor. 

ACTA OFFICIORUM 


COMMISSIO PONTIFICIA DE RE BIBLICA 


RESPONSUM 


DE HXPERIMENTIS AD PROLYTATUM 


Cum quaesitum fuerit utrum in examinibus ad Prolytatum seu Li- 
centiatum coram Pontificia Commissione Biblica habendis, varia expe- 
rimenta, sive oralia sive scripta, quae iuxta statuta in eadem sessione 
fieri solent, ita dividere liceat, ut etiam sat magnum intervallum inter 
ea habeatur, eadem Pontificia Commissio Biblica respondit : 


Affirmative. Ita tamen ut prius fiant examina linguarum hebraicae 
et graecae, una cum universa introductione speciali et quidem ore (Hnch. 
Bibl., nn. 355, 356, 358). Quibus experimentis feliciter superatis, Can- 
didatus declarabitur Baccalaureus. 


Superatis vero ceteris experimentis programmatis (ibid., nn. 352, 353, 
354, 357 et 359), conferetur gradus Prolytatus. 


Quod responsum Ssmhhus D. N, Pius Pp. XII, in audientia die 6 I[u- 


lii an. 1942 infrascripto Reviho Consultori ab Actis benigne concessa, 
ratum habuit et publici iuris teri mandavit. 
Romae, 6 Iulii 1942. 


Iacobus M. Vosté, O. P., Consultor ab Actis. 


— 


| 


i 


ST ATI STI C A degli Ordini e delle Congregazioni Religiose 
maschili e femminili di DIRITTO PONTIFICIO . 
secondo la Relazione Quinquennale presentata alla Sacra Congregazione 


dei Religiosi. Seconda Edizione. Tipogratia Poliglotta Vaticans, 1942. In-8, 
pp. 122, Lire 26 — 


MARTYROLOGIUM ROMANUM 


Gregorii Papae XIll iussu editum, Urbani VIII et Clementis X auctoritate recognitum, 
ac deinde a. MDCCXLIX Benedicti XIV opera ac studio emendatum et auctum. 


Secunda post typicam editio, iuxta primam a typica editionem a. mpccccxxm a Bene- 
dicto Papa XV adprobatam, propriis recentium sanctorum officiorumque elogiis expleta, 
Sacrae Rituum Congregationis curis impressa. 

— EBditio in-4 (cm. 29 X 20'/,), im charta manufacta et charactere rubro nigro, fol. cxxiv-566. 
Romae L. 70— In Italia L. 70 — Apud exteros L. 85 — 

— Volumen partim corio, partim linteo contectum, cum titulo aureo. 
Romae L. 100 — In Italia L. 100 — Apud exteros L. 115 — 


MARTIROLOGIO ROMANO. 


pubblicato per ordine del Sommo Pontefice Gregorio Xill, riveduto per autorita di 
Urbano VIII e Clemente X, aumentato.e corretto nel MDCCXLIX da Benedetto XIV 
. Nuova edizione italiana tradotta dall’ultima edizione latina Vaticana del 1930. In-8°, 
pp. xvi-400, stampa in nero e rosso, carta buona ben satinata. 
In Roma L. 20— (E) In Italia L, 22— Per l’estero L. 27 — 
Legato in pelle e tela nera, angoli in pelle, titolo, taglio rosso: 
In Roma L., 36 — In Italia L. 38,50 Per l’estero L. 42 — 


Roma Italia Estero 
L. L, L. 


TRACTATUS CANONICUS DE MATRIMONIO 
PETRI Card, GASPARR!. iditio nova ad mentem Codicis 1. C. - Vol. 
pp. 472 - Vol. lI, cum alligatis. In brochure, pp. 620. . .. bos 

Volumina partim corio, partim linteo contecta, cum titulo a aureo, 


CODICIS IURIS CANONICI INTERPRETATIONES AUTHENTICAE 
seu responsa a Pontificia Commissione ad Codicis canones authen- 
tice interpretandos ab anno 1917 ad annum 1935 data, et in unum col- 
lecta atque Romanorum Pontificum actis et Romanae Curiae decisio- 
nibus aucta (pag. vii-298), addita ee ab anno 1936 ad an- 
num 1940 (pag. vill-38) . 

— Trinteo contectum.. . 
— Appendix, ab anno 1936 ad annum 1940 (pag. vi11-88), in-8° 


OTTAVIANI Sac. ALAPHRIDUS. INSTITUTIONES IURIS PUBLICI 
SCCLESIASTICI. (Typis Polyglottis Vaticanis). 

, Vol. I. lus publicum internum (Ecclesiae constitutio socialis et 

potestas). Editio altera emendata et aucta, 1935. In-8¢, pp. vim-510 


Vol. Il. lus publicum externum, 1936, pp. 540 .... 


OTTAVIANI Sac. ALAPHRIDUS. COMPENDIUM IURIS PUBLICI EC- 
CLESIASTICI AD USUM AUDITORUM 8. THEOLOGIAE. 


Tn-8*, pp. (Typis Polyglottis Vaticanis) 1936. ..... 


I due primi REGISTRI DI PRESTITO DELLA BIBLIOTECA APOSTO- 
LICA VATICANA, codici Vaticani latini 2964 e 2966, pubblicati in 
fototipia e in traserizione con note e indici acura di Maria Bertola, 
1942 (Codices e Vaticanis selecti; Series maior. Vol. tales ras xx-158, 


Veneunt Romae apud Admin. Commentarii Officialis “ Acta Apostolicae Sedis,, 
(Libreria Vaticana - Citta del Vaticano — °¢/, postale N. 1-16722) 


58— 60— 

12— 13— 14,60 
97 28,50 33— 
. . 2,50 33- 
— 
| 

Roma Italia Estero 
L. 


MISSALE ROMANUM. Quinta editio post typicam. In-8° 


grande. In caratteri neri e rubriche in corsivo (cm, 17X26) : 


— (A) Legato in mezza pelle e tela, rossi, -segnacoll 85— 
— (B) Idem, id., foglioro .. . 100— 


MISSALE ROMANUM. Quarta editio post typicam. Carat- 
teri rossi e neri (em. 22X31) ; 
— In fogli sciolti . 08: 

— (A) Legato in mezza pelle e tela, fogli 1 rossi . , . ...-.- « 160— 166— 18 — 

— (B) Legato in mezza pelle e tela, foglioro . . ...... . 180— 185— 


BREVIARIUM ROMANUM (totum). Quarta editio post 
typicam (mm. 176X111). In-12° 
— (A) Legato in pelle, cucitara fortissima, fogli rossi. . . . 120— 1299— 
— (B) Legato in pelle, cucitura fortissima, foglioro . . .. . . . 18) ~ 182— 137 — 


RITUALE ROMANUM. Editio typica In-180 (mm. 195% 70): 


— In fogli sciolti. . . 
— (B) Legato in tela nera, taglio dorato, . . ......... B= 


RITUALE ROMANUM. Editio post typicam (mm. 186 8). 


| In fogli sciolti . 


— (A) Legato in tela nera, taglio rosso 34— 36— 

— (B) Legato in tela nera, taglio dorato Be 
RITUALE PARVUM cum variis benedictionum formulis. 

Caratteri neri (mm. 120X71). In fogli sciolti . . . 3850 4— .4,50 
— (A) Legato in tela, taglio rosso. . . . 


HORAE DIURNAE breviarii romani. Editio secunda post 
typicam (mm. 13585): 

— (B) Legato in tela, foglidorati . . . . B— 


LAUDES FESTIVAE Lectionarium et Cantarium pro diver- 


sitate temporum et festorum. Composuit coliégit edidit P. Beatus 
Reiser, 0. S. B. Editio secunda aucta manuscripti instar. 1941, in-12°, 


DE RELIGIOSIS, ad normam Codicis turis Canonici, edidit 


P. Timotheus Schaefer O. F. M. ig yaaa tertia aucta et quent 1940. 


In-8, pp. 1870 . . . . %— 97— 106— 
LA CURIA ROMANA. Cenni stateecetarini di Niccold 
Del Re. In-8°, pp. 200. . 2— 21,50 %— 
(Storia.e attualita del complesso organismo direttivo della Chiesa 
Cattolica), 


MERCATI ANGELO. IL SOMMARIO DEL PROCESSO DI GIORDANO 
BRUNO con appendice di documenti sull’eresia e l’inquisizione a 
Modena nel secolo XVI. Pp. 155 (Studi ¢ Testi, n. 101) . . . . . 6— 67— 70— 


ak. 


Veneunt Romae apud Admin. Commentarii Officialis “ Acta Apostolicae Sedis,, ¥ 
(Libreria Vuticana - Citta del Vaticano — °/. postale N. 1-16722) 


: 
- 
‘ 
| 
| 


